SKRIFTLIG FORESPØRGSEL P-0479/01

af María Izquierdo Rojo (PSE) til Kommissionen

(13. februar 2001)

Om: Krav til Spanien om tilbagebetaling af 55 mia. ESP (331,1 mio. EUR) af uberettiget udbetalte landbrugsudgifter

I henhold til oplysninger i medierne kræver Kommissionen, at Spanien tilbagebetaler 331,1 mio. EUR (55 000 mio. ESP) for uberettiget udbetalte landbrugsudgifter i forbindelse med:

- manglende overholdelse af den særlige ordning for nedlæggelse af agerjord: 167,2 mio. EUR

- regelmæssigheder i forbindelse med fremstilling og forbrug af olivenolie: 71,1 mio. EUR

- tillægsafgift for mælk: 61,0 mio. EUR

- utilfredsstillende ordning for kontrol med sektoren for markafgrøder: 22,1 mio. EUR

- manglende overholdelse af fristerne i forbindelse med udbetalinger: 4,2 mio. EUR

Kan Kommissionen forsyne mig med præcise og detaljerede oplysninger om de data, der ligger til grund for dette krav med nærmere oplysninger om de poster, hvor der har fundet uberettigede udbetalinger sted, og hvor der eventuelt er forekommet uregelmæssigheder?

Svar afgivet på Kommissionens vegne af Franz Fischler

(20. marts 2001)

For markafgrødernes vedkommende har det været lagt til grund for korrektionen, at der for produktionsåret 1995 skal undtages alle de udtagne arealer, for hvilke der er foretaget udbetalinger, idet der skulle pålægges en ekstraordinær arealudtagning uden godtgørelse og tages hensyn til de finansielle konsekvenser af, at der for de øvrige afgrøders vedkommende skulle være pålagt en korrekt ekstraordinær arealudtagning.

Virkningen af den ikke-pålagte ekstraordinære arealudtagning for de vandede og de ikke-vandede arealer:

- Budgetkonto 1060: 8 967 561 774 ESP.

Virkningen af den ikke-pålagte ekstraordinære arealudtagning for de vandede og de ikke-vandede arealer med andre afgrøder:

- Budgetkonto 1052: 6 990 851 920 ESP

- Budgetkonto 1050: 11 865 361 513 ESP.

Hvad angår støtten til olivenolieproduktion, har korrektionsgrundlaget været på 5 % af de angivne udgifter under budgetpost 1210 for regnskabsårene 1997 og 1998, dvs. henholdsvis:

- 5 % af 75 170 366 600 ESP og

- 5 % af 161 351 956 820 ESP.

For tillægsafgiften for mælk var korrektionsgrundlaget:

- budgetkonto 2071 102: skyldig tillægsafgift:8 020 335 291 ESP

- budgetkonto 2071 122: morarenter:2 426 259 870 ESP

- budgetkonto 2071 102: betalt tillægsafgift: + 301 976 829 ESP.

Hvad angår manglerne ved kontrolsystemet i forbindelse med de pågældende arealer, er der først og fremmest foretaget en korrektion, der er baseret på de såkaldte tramitada-arealer i tre selvstyrende regioner (Castilien-La Mancha, Castilien-Leon og Andalusien), dvs. 201 858 648 ESP, budgetkonto 1040 (1996-høsten).

Der er foretaget en korrektion på 25 % af udgifterne under budgetkonto 1052: 3 283 310 250 ESP, dvs. 820 827 563 ESP.

Der er foretaget en korrektion på 5 % af de anmeldte udgifter under ordningen for markafgrøder i Andalusien (1996- og 1997-høsten) for følgende budgetkonti:

- 1040, 1041, 1042, 1043, 1044, 1050, 1051, 1052, 1053, 1054, 1055, 1060: dvs. 585 106 511 ESP (1996) og 2 668 866 704 ESP (1997).

Hvad angår den manglende overholdelse af betalingsfristerne, drejer det sig om følgende budgetposter:

- 1053-004, 1210-063, 1210-064, 1210-074, 1858-001, 2540-001, 3100-054, 3100-114 til et samlet beløb af 18 317 392 ESP.

De nærmere enkeltheder vedrørende disse korrektioner findes i den sammenfattende rapport (dok. AGRI/24491/2000) af 16. oktober 2000, der blev fremsendt til Europa-Parlamentet den 19. februar 2001.